=== Den humanistiske psykologi ===
{{uddybende|Humanistisk psykologi}}
I [[1950'erne]] opstår [[humanistisk psykologi]] som en reaktion på de to store paradigmer indenfor psykologien: psykoanalysen og behaviorismen. Af samme grund kaldes humanistisk psykologi af og til den tredje kraft i psykologien. Humanistisk psykologi opstod på baggrund af den filosofiske retning [[eksistentiel filosofi]], og forfattere som [[Jean-Paul Sartre]] og [[Søren Kierkegaard]]. Med udgangspunkt i [[fænomenologi]] og intersubjektivitet, forsøgte den humanistiske psykologi at anskue personer i deres helhed, og ikke blot i delelementer som [[adfærd]] eller [[personlighed]]. Humanistisk psykologi fokuserede på fundamentale emner i den menneskelige tilværelse, såsom identitet, døden, alenehed, frihed og mening. [[Carl Rogers]]' klientcentrerede terapi fik enorm indflydelse på såvel [[psykoterapi]]ens udvikling, som [[pædagogik]]<ref>Carl Rogers 1995. On becoming a Person. Mariner Books</ref>. Den humanistiske psykologi havde kraftigt fokus på selvrealisering og selvudvikling, som det f.eks. ses i [[Abraham Maslow]]s [[Maslows behovspyramide|behovspyramide]], og dette fokus er bevaret i store dele af psykologiske praksis.
Psykologi Kultur Lægevidenskab Uddannelse